b'\n_START_ARTICLE_\nAsklepijeva palica\n_START_PARAGRAPH_\nAsklepijeva palica, rimski mitologiji Eskulapova palica je anti\xc4\x8dni simbol, povezan z medicino in astrologijo. Gre za okrog palice ovito ka\xc4\x8do. Stari Grki in Rimljani so Asklepija (rimski Eskulap) \xc4\x8dastili kot boga zdravilstva.\n_START_SECTION_\nSimbolika\n_START_PARAGRAPH_\nS povezavo ka\xc4\x8de, ki se levi - simbol ponovnega rojstva in plodnosti ter dobrega in zla v eni osebi - in palice - simbol avtoritete, drevesa, dru\xc5\xbeabnika, prebivali\xc5\xa1\xc4\x8da in namestnika bo\xc5\xbeanstva - Eskulapova palica simbolizira umetnost zdravilstva. Okrog palice ovita ka\xc4\x8da je po splo\xc5\xa1nem prepri\xc4\x8danju navadni go\xc5\xbe, Elaphe longissima._NEWLINE_Nekateri strokovnjaki menijo, da je simbol neko\xc4\x8d predstavljal okrog palice ovito glisto. Parazitske gliste, kot je\xc2\xa0\xc2\xbbmali zmaj iz Medine\xc2\xab\xc2\xa0(Dracunculus medinensis) so bile v antiki pogosta oku\xc5\xbeba in so jih iz ko\xc5\xbee odstranjevali s previdnim ovijanjem okrog palice. Morda so zdravniki z upodobitvijo \xc4\x8drva na palici ogla\xc5\xa1evali to svojo storitev. Danes je simbol zahodne medicine._NEWLINE_Ta simbol je del zvezde \xc5\xbeivljenja - logotip Svetovne zdravstvene organizacije in pri nas slu\xc5\xbebe nujne medicinske pomo\xc4\x8di, simbol ameri\xc5\xa1ke medicinske zveze ter simbol Slovenskega zdravni\xc5\xa1kega dru\xc5\xa1tva._NEWLINE_Asklepijoveo palico pogosto zamenjujejo s kerikejem (dve okrog palice oviti ka\xc4\x8di s krili na vrhu), ki je simbol boga Hermesa, povezanega tudi s trgovino.'